internet vaartha 266 Views
 
ఆచార్య నాగార్జున : ఆలిండియా అంతర వర్సిటీల వెయిట్‌ లిఫ్టింగ్‌, పవర్‌ లిఫ్టింగ్‌ (మెన్‌, ఉమెన్‌), బెస్ట్‌ ఫిజిక్‌ (మెన్‌) చాంపియన్‌ ఫిప్‌ పోటీలను ఈనెల 11నుండి 14వ తేదీ వరకు నిర్వహిస్తున్నట్లు నిర్వాహక కార్యదర్శి ఆచార్య కిషోర్‌ తెలిపారు. పోటీల నిర్వహణ సందర్భంగా గురువారం ఆయన విలేకరుల సమావేశం నిర్వహించారు. ఈయన మాట్లాడుతూ ఎఎన్‌యు ఈపోటీలను నిర్వహించడం ఇది రెండోసారని అన్నారు. ఈపోటీలకు 125 విశ్వవిద్యాలయాలు దేశ నలుమూలల నుండి వస్తున్నట్లు వివరించారు. 2వేల మంది వెయిట్‌లిఫ్టర్స్‌, బాడీ బిల్డర్స్‌తో పాటుగా 300మంది టీం అఫీషియల్స్‌, 100మంది టెక్నికల్‌ అఫీషియల్స్‌ రానున్నట్లు పేర్కొన్నారు. వెయిట్‌ లిఫ్టింగ్‌, పవర్‌ లిఫ్టింగ్‌ పోటీలలో మెన్‌కు 8, ఉమెన్‌కు 7కేటగిరీల్లో పోటీలు నిర్వహిస్తామని చెప్పారు. పోటీలను ఇండోర్‌ స్టేడియం, వికాస భవన్‌, విద్యార్థి కేంద్రం, పాత స్టేట్‌బ్యాంక్‌ బిల్డింగ్‌ వద్ద నిర్వహిస్తామని ఆయన చెప్పారు. పోటీల ప్రారంభ కార్యక్రమానికి తాత్కాలిక విసి ఆచార్య వి.ఎస్‌.ఎస్‌.కుమార్‌, శాప్‌ ఛైర్మన్‌ పి.ఆర్‌.మోహన్‌, స్పెషల్‌ ఛీఫ్‌ సెక్రటరి, యూత్‌ అఫైర్స్‌ ఎల్‌.వి.సుబ్రహ్మణ్యం, శాయ్ ప్రాంతీయ డైరెక్టర్‌ శ్యాం సుందర్‌, శాప్‌ విసి అండ్‌ ఎండి జి.రేఖారాణి తదితరులు హాజరుకానున్నట్లు ఆయన వివరించారు. పోటీల నిర్వహణకు ఏర్పాటు చేస్తున్నట్లు కిషోర్‌ తెలిపారు.